CELEX: 62019TN0881
Language: fi
Date: 2019-12-31 00:00:00
Title: Asia T-881/19: Kanne 31.12.2019 – GABO:mi v. komissio

16.3.2020   
            
            
               FI
            
            
               Euroopan unionin virallinen lehti
            
            
               C 87/21
            
         
      Kanne 31.12.2019 – GABO:mi v. komissio
      (Asia T-881/19)
      (2020/C 87/26)
      Oikeudenkäyntikieli: englanti
      
         Asianosaiset
      
      
         Kantaja: GABO:mi Gesellschaft für Ablauforganisation: millarium mbH & Co. KG (München, Saksa) (edustaja: asianajaja C. Mayer)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  velvoittamaan vastaajan suorittamaan kantajalle 1 680 681,82 euroa 76 552,60 euron korkoineen
               
            
                  —
               
               
                  velvoittamaan vastaajan korvaamaan kaikki oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että vastaajan on korvattava kaikki tukikelpoiset menot
                  
                              —
                           
                           
                              Kantaja suoritti palvelujaan tukisopimusten FP6 ja FP7 mukaisesti. Aikavälillä 1.8.2015–30.4.2016 kantaja osallistui 37 tutkimushankkeeseen. Aikavälillä 1.5.2016–30.6.2016 kantaja suoritti palveluja yhteensä 38 tutkimushankkeessa. Kaikki mainittuina ajanjaksoina aiheutuneet menot täyttävät tukikelpoisuuden edellytykset, joista määrätään asianosaisten tekemissä tukisopimuksissa (II.14.1 artikla). Vastaaja ei ole vielä korvannut näitä menoja. Vastaaja on velvollinen korvaamaan kyseiset menot tukisopimusten mukaisesti.
                           
                        
            
                  2)
               
               
                  Toinen kanneperuste, joka perustuu siihen, että vuoden 2015 elokuun ja vuoden 2016 huhtikuun välillä tehdyt kuittaukset ovat tehottomia
                  
                              —
                           
                           
                              Vuoden 2015 elokuun ja vuoden 2016 huhtikuun välillä tehdyt kuittaukset ovat Saksan konkurssioikeuden mukaan tehottomia. Siltä osin kuin on kyse 274 248,27 euron määrästä, kuittausten tehottomuus kantajan saataviin nähden perustuu Saksan konkurssilain (InsO) 95 §:n 1 momentin 3 kohtaan. Siltä osin kuin kuittaukset koskevat asiassa GABO:mi Gesellschaft für Ablauforganisation: millarium mbH & Co. KG vastaan komissio 25.9.2018 annetun tuomion (T-10/16, EU:T:2018:600) annetun tuomion mukaista 1 144 394,33 euron määrää, kuittaus on tehoton InsO:n 96 §:n 1 momentin 3 kohdan ja 133 §:n 1 momentin (aikaisempi versio) nojalla.
                           
                        
            
                  3)
               
               
                  Kolmas kanneperuste, joka perustuu siihen, että ensimmäisen maksukyvyttömyysmenettelyn aikana (touko-kesäkuu 2016) tehdyt kuittaukset ovat tehottomia
                  
                              —
                           
                           
                              Kuittaukset, jotka vastaaja on tehnyt touko-kesäkuun 2016 aikana ovat tehottomia InsO:n 96 §:n 1 momentin 3 kohdan ja 130 §:n 1 momentin 2 kohdan nojalla. InsO:n 96 §:n 1 momentin 3 kohdassa säädetään, että tilanteessa, jossa kuittausoikeuden syntyminen olisi voitu välttää, tällaiset kuittaukset, jotka liittyvät maksukyvyttömyystilanteeseen ja joista on ilmoitettu ennen maksukyvyttömyysmenettelyn alkua tai sen jälkeen, ovat tehottomia.